เซี่ยงไฮ้คอมโพสิตปิดพุ่ง 27.18 จุด หลังแบงก์ชาติจีนขึ้นดบ.
เซี่ยงไฮ้คอมโพสิตปิดพุ่ง 27.18 จุด หลังแบงก์ชาติจีนขึ้นดบ.
20 มี.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตดีดตัว 27.18 จุด หรือ 0.84% ปิดที่ 3,268.94 จุด ภายหลังจากที่ธนาคารกลางจีนได้ปรับขึ้นอัตราดอกเบี้ย
ธนาคารกลางจีนประกาศขึ้นอัตราดอกเบี้ยโครงการเงินกู้ระยะกลาง (MLF) และอัตราดอกเบี้ยข้อตกลงซื้อพันธบัตรโดยมีสัญญาขายคืน (reverse repo) 0.1% ในวันนี้ ซึ่งจะส่งผลให้อัตราดอกเบี้ย MLF ถูกปรับขึ้นมาอยู่ที่ระดับ 3.05% และอัตราดอกเบี้ย reverse repo ถูกปรับขึ้นมาอยู่ที่ระดับ 3.20%
ทั้งนี้ อัตราดอกเบี้ย MLF ถือเป็นเครื่องมือด้านนโยบายที่ธนาคารกลางนำมาใช้เพื่อจัดการภาวะด้านการเงินและอัตราดอกเบี้ยระยะกลางในระบบการเงินและตลาดเงิน ให้เป็นไปอย่างสมดุล ส่วนอัตราดอกเบี้ย reverse repo นั้น เป็นการดำเนินงานทางตลาดเงิน (Open Market Operations) หรือ OMO